Κάστρο της Μπούκας

Το **Κάστρο της Μπούκας** (1478-1701) αποτέλεσε την πρώτη σημαντική οθωμανική οχύρωση της πόλης της Πρέβεζας. Ανεγέρθηκε το 1478 από τους Οθωμανούς και έλεγχε τα στενά της εισόδου του Αμβρακικού Κόλπου. Ανατινάχθηκε το 1701 από τους Ενετούς κατά την αποχώρησή τους από την Πρέβεζα, βάσει σχετικών όρων της Συνθήκης του Κάρλοβιτς, η οποία υπεγράφη με τους Οθωμανούς. Βρισκόταν στη θέση η οποία σήμερα είναι γνωστή ως «Παλιοσάραγα». Στα ερείπιά του, ο Αλή Πασάς της Ηπείρου έκτισε το θερινό του παλάτι στις αρχές της δεκαετίας του 1810. Στον χώρο όπου έστεκε το κάστρο δημιουργήθηκε μετά την αποχώρηση του Αλή πασά ο οθωμανικός «Αυτοκρατορικός Στρατών». Μετά την κατάληψη της Πρέβεζας από τον Ελληνικό Στρατό, τον Οκτώβριο του 1912, ο χώρος περιήλθε σε αυτόν αφού κατά την κατάληψη της πόλης χρησιμοποιούνταν από τον αντίπαλο στρατό. Στη θέση του δημιουργήθηκε στρατόπεδο μονάδας εφοδιασμού του Ελληνικού Στρατού. Σήμερα, παρά το γεγονός ότι ο χώρος τον οποίον καταλάμβανε το κάστρο δεν είναι οικοδομημένος, δεν διασώζονται παρά μόνον ελάχιστα ορατά κατάλοιπά του. Μικρό τμήμα των θεμελίων του κάστρου αποκαλύφθηκαν μετά από εκσκαφικά έργα τον Μάιο του 2023. 

## Ιστορία
[left|thumb|<center>Σχέδιο του Κάστρου της Μπούκας.<br>Αποδίδεται στον [Πίρι Ρέις|Πιρί Ρεΐς. Λεπτομέρεια πορτολάνουτων αρχών του 17ου αιώνα]]
Ανεγέρθηκε το 1478, δεκαπέντε περίπου χρόνια μετά την κατάληψη της περιοχής από τους Οθωμανούς, όπως αναφέρεται στο Βραχύ Χρονικό (71.7) (*ἔκτισεν τὴν Πρέβεζαν ἐπὶ ἔτους ‚ςϡπς΄*), καθώς και σε επιστολή του Λεονάρδου Γ΄ Τόκκο, που χρονολογείται την 31η Μαρτίου 1478. Η κατασκευή του συγκεκριμένου κάστρου, στην είσοδο του Αμβρακικού Κόλπου, θεωρήθηκε από τον Τόκκο ως επικίνδυνη, με αποτέλεσμα να αποστείλει συγγενή του στη Βενετία, προκειμένου να ζητήσει τη στρατιωτική βοήθεια της Γαληνοτάτης. Στην επιστολή του, το κάστρο αναφέρεται ως «castello ala bucca delo gulfo» (μτφ. «κάστρο στο στόμιο/μπούκα του κόλπου»).

Βελτιωτικές και επιδιορθωτικές παρεμβάσεις στο κάστρο πραγματοποιήθηκαν, μεταξύ άλλων, το 1495 ‒στο πλαίσιο αμυντικών προετοιμασιών εν αναμονή των επεκτατικών σχεδίων του Καρόλου Η΄, τα οποία, ωστόσο, ουδέποτε υλοποιήθηκαν‒ το 1530, το 1552, κατά τη διάρκεια της βασιλείας του σουλτάνου Σουλεϊμάν Α΄ του Μεγαλοπρεπούς, καθώς και το 1684, έπειτα από την πρώτη κατάληψη του κάστρου από τους Ενετούς. Βάσει των σχετικών όρων της Συνθήκης του Κάρλοβιτς, οι Ενετοί αποχώρησαν από την Πρέβεζα το 1701, ανατινάζοντας προηγουμένως το κάστρο, το οποίο και κατεδαφίστηκε με την επίβλεψη Ενετών και Οθωμανών αξιωματούχων. Μετά την επανάκαμψη των Οθωμανών στην Πρέβεζα το 1701, η πόλη οχυρώθηκε εκ νέου με την ανέγερση νέου κάστρου, το οποίο σήμερα είναι γνωστό ως του Αγίου Ανδρέα (παλαιότερη ονομασία Ιτς Καλέ - İç Kale) και βρίσκεται βόρεια της θέσης του Κάστρου της Μπούκας.

## Φωτοθήκη


Αρχείο:IAN 0936 zoom Genesio 1538 Preveza.jpg|Το κάστρο της Μπούκας. Ξυλογραφία του Φραντσέσκο Τζενέζιο, 1538
Αρχείο:IAN 0105.jpg|Το Κάστρο της Μπούκας. Χαλκογραφία του Αντόνιο Σαλαμάνκα, περ. 1540
Αρχείο:IAN 0773.jpg|Σχέδιο του Κάστρου της Μπούκας. Ξυλογραφία του Τζιοβάννι Ορλάντι, 1605
Αρχείο:The castle of Bouka Piri Reis Berlin.jpg|Σχέδιο του Κάστρου της Μπούκας. Αποδίδεται στον Πιρί Ρεΐς, αρχές 17ου αιώνα
Αρχείο:IAN 0111 zoom Longhi 1684 Preveza.jpg|Το κάστρο της Μπούκας. Χαλκογραφία του Τζουζέππε Λόνγκι, 1684 περ.
Αρχείο:Fortezza della Preueza.jpg|Χάρτης του Κορονέλλι με το κάστρο της Μπούκας, 1684
Αρχείο:IAN 0107 Coronelli 1686 Preveza.jpg|Κάτοψη του Κάστρου της Μπούκας. Χαλκογραφία του Κορονέλλι, 1684
Αρχείο:IAN 0118 zoom de Rossi 1687 Preveza.jpg|Το κάστρο της Μπούκας. Χαλκογραφία του Τζοβάννι Τζάκομο ντε Ρόσσι, 1687
Αρχείο:IAN 0197 Loschge 1687 Preveza.tiff|Το κάστρο της Μπούκας. Ξυλογραφία του Λέοναρντ Λόσγκε, 1687
Αρχείο:IAN 0937 zoom Coronelli 1688 Preveza.jpg|Το κάστρο της Μπούκας. Χαλκογραφία του Βιντσέντσο Κορονέλλι, 1688
Αρχείο:The castle of Bouka.jpg|Λεπτομέρεια ελαιογραφίας άγνωστου καλλιτέχνη, περ. 1690
Αρχείο:IAN 0219 Coronelli 1707 Preveza.jpg|Το κάστρο της Μπούκας. Χαλκογραφία του Βιντσέντσο Κορονέλλι, 1707
Αρχείο:IAN 0203 Coronelli 1707 Preveza.jpg|Το κάστρο της Μπούκας. Χαλκογραφία του Βιντσέντσο Κορονέλλι, 1707
Αρχείο:Preveza Bronze Medal 1686 detail.jpg|Το κάστρο της Μπούκας σε αναμνηστικό μετάλλιο του 1686 για τις Ενετικές κατακτήσεις κατά τον ΣΤ΄ Ενετοτουρκικό Πόλεμο
Αρχείο:Preveza Bouka castle Foundations 02.jpg|Μικρό τμήμα των θεμελίων του κάστρου της Μπούκας. Φωτογραφία του 2023



## Σημειώσεις


## Παραπομπές

## Πηγές

* 
* 
* 
* 
* 
* 
* 
* 

Κατηγορία:Κάστρα στην περιφερειακή ενότητα Πρέβεζας
Κατηγορία:Οθωμανικές οχυρώσεις στην Ελλάδα
Κατηγορία:Οθωμανική Ήπειρος
Κατηγορία:Βενετσιάνικα κάστρα